ดูงานกัญชาที่จีน (2)
ตอนที่พ่อของผมได้รับการติดต่อจากบริษัท ยูนนาน เฮมพ์มอน ฟาร์มาซูติคอลส์ ว่า อยากชวนให้มาดูงานกัญชาของบริษัทซึ่งบริษัทเป็นเจ้าของโรงงานที่ผลิตสารสกัด CBD จากกัญชาใหญ่ที่สุดในโลก พ่อเตือนพวกเราว่าอย่าใช้วลี ใหญ่ที่สุดในโลก เพราะยังไม่รู้ว่าบริษัทนี้ใหญ่ที่สุดตามคำคุยหรือเปล่า,กระทั่งเช้าวันเสาร์ที่ 25 พฤษภาคม 2562 ได้ไปฟังบรรยายสรุปที่บริษัทก็จึงเข้าใจว่าใหญ่จริง ประธานบอกว่าที่เชิญมาครั้งนี้เพราะอยากให้พวกคุณได้ฟังเรื่องของกัญชาและสาร CBD,ถึงตอนบ่าย ก็ถูกพาไปที่เขตอุตสาหกรรมคุนหมิงเฟสที่ 2 เพื่อดูโรงงานแห่งใหม่ที่กำลังก่อสร้าง จากภาพเบื้องหน้าทำให้มั่นใจว่านี่คือโรงงานสกัดสารกัญชาที่ใหญ่ที่สุดในโลกของจริง สร้างบนเนื้อที่หลายร้อยไร่ จะสร้างเสร็จและใช้งานได้ในเดือนสิงหาคม 2562,เดิมบริษัทนี้มีโรงงานผลิตสารสกัด CBD ที่ใหญ่ที่สุดในโลกอยู่แล้ว เพราะเคยสกัดสาร CBD ได้ปีละ 3 ตัน มูลค่าการซื้อขายกิโลกรัมละ 1 หมื่นดอลลาร์สหรัฐฯ (3 แสนบาท) แต่ละปีทำเงินได้ 900 ล้านบาท แต่ความต้องการสาร CBD มีสูงกว่านั้นมาก รัฐบาลมณฑลยูนนานจึงเสนอว่าจะก่อสร้างโรงงานให้ใหม่ในมูลค่า 2 พันล้านหยวน เพราะต้องการให้มณฑลยูนนานมีภาพลักษณ์กัญชาและต้องการให้เป็นแหล่งปลูก ผลิต และวิจัยพัฒนากัญชาของจีน,รัฐบาลมณฑลยูนนานออกค่าก่อสร้างทั้งหมด และให้บริษัทเข้าไปใช้พื้นที่ได้จนครบ 3 ปี หลังจากนั้นให้คณะกรรมการบริษัทเลือก 2 แนวทาง คือ 1.ซื้อโรงงานนี้ หรือ 2.เช่าโรงงานนี้จากรัฐบาล,ประธานบริษัทคือ มร.ลีโอ หยู บอกว่า บริษัทมีมติจะซื้อโรงงานนี้จากรัฐบาลภายในเวลา 3 ปี เพราะศักยภาพของโรงงานที่สร้างใหม่จะสามารถสกัดสาร CBD ได้หลายสิบตันต่อปี และสามารถผลิตได้มากที่สุดถึงปีละ 200 ตัน หรือ 2 แสนกิโลกรัม มีผู้ซื้อรอจากทั่วโลกอยู่แล้ว ถ้าเดินเครื่องจักรเต็มที่ แต่ละปีก็น่าจะขายสาร CBD ได้มากถึง 6 หมื่นล้านบาท,ตอนนี้ บริษัทจึงเตรียมแผนการที่จะซื้อที่ดินอีก 2 แปลงเพื่อสร้างโรงงานขนาดเดียวกันนี้อีก 2 แห่ง ผมฟังแล้วก็นึกว่าพวกคุณเสี่ยงไปหน่อย เพราะในอนาคตกระแสกัญชาอาจจะลดลงหรืออาจจะมีโรงงานสกัดสาร CBD เกิดขึ้นทั่วโลก ถึงตอนนั้น สารสกัดจากกัญชาจะราคาถูกมาก,หลายท่านเข้าใจว่ากัญชงคือกัญชา ขอเรียนว่าไม่ใช่ครับ กัญชงคล้ายกัญชา แต่ไม่ใช่พืชที่เป็นสารเสพติด สำหรับภาษาอังกฤษ Hemp คือกัญชง และ Marijuana คือกัญชา,รัฐบาลจีนอนุญาตให้มีการปลูกกัญชาและกัญชงใน 2 มณฑล คือ ยูนนานและเฮ่ยหลงเจียง แต่กัญชงที่ปลูกในเฮ่ยหลงเจียง รัฐบาลอนุญาตให้ปลูกเพื่อนำลำต้นมาทำเส้นใยเพื่อทำเป็นเส้นด้าย เชือก และเครื่องนุ่มห่มเท่านั้น,ข่าวอันร้อนแรงของกัญชาทำให้หุ้นของบริษัทที่เกี่ยวดองหนองยุ่งกับกัญชาพุ่งกระฉูดส่งตูดจัมโบ้เกือบทุกแห่ง เท่าที่ดูจากกระดานหุ้นมีสถานะเป็นบวกเกือบทั้งหมด อย่างเช่น SZ002665 บวกถึง 449.87% หรือ SZ002118 บวกถึง 247.48%,บริษัทเกี่ยวกับกัญชาพวกนี้ส่วนใหญ่เพิ่งได้รับอนุญาตจากทางราชการให้ปลูกกัญชาได้ จากนั้นก็เที่ยวโฆษณาว่าตัวเองมีศักยภาพผลิตสาร CBD ได้ในอนาคต โฆษณาต่อสาธารณชนเพียงเท่านี้ หุ้นก็ขึ้นแล้ว เป็นความเชื่อที่น่าเป็นห่วงมาก,บริษัท ยูนนาน เฮมพ์มอน ฟาร์มาซูติคอลส์ เคยผลิตสาร CBD ได้มาก่อนของจริง และมีผลิตภัณฑ์ที่ใช้ CBD เป็นส่วนผสมหลายอย่าง เย็นวันเสาร์ที่ผ่านมา ประธานบริษัทขอให้เราทดลองสูบบุหรี่ที่มีสาร CBD ในปริมาณ 1 มิลลิกรัม ทดลองกันแล้วก็ไม่มีใครมีอาการเคลิบเคลิ้มแต่ประการใด เพราะสารแคนนาบิไดออลไม่มีส่วนที่เกี่ยวกับความเมา แต่มีคุณสมบัติเพียงช่วยเพิ่มการทำงานของสารสื่อประสาทเท่านั้น,ถ้าจะให้เคลิ้มต้องใส่สารเตตราไฮโดรแคนนาบินอล หรือ THC ที่มีฤทธิ์ทำให้เมา ง่วงนอน และอ่อนเพลีย,พรุ่งนี้มาต่อเรื่องกัญชากันอีกวันหนึ่งครับ.,นิติการุณย์ มิ่งรุจิราลัย,songlok1997@gmail.com, ,อ่านเพิ่มเติม - ,ดูงานกัญชาที่จีน (1)
ตอนที่พ่อของผมได้รับการติดต่อจากบริษัท ยูนนาน เฮมพ์มอน ฟาร์มาซูติคอลส์ ว่า อยากชวนให้มาดูงานกัญชาของบริษัทซึ่งบริษัทเป็นเจ้าของโรงงานที่ผลิตสารสกัด CBD จากกัญชาใหญ่ที่สุดในโลก
กัญชาที่จีน,ยูนนาน เฮมพ์มอน ฟาร์มาซูติคอลส์,โรงงานผลิตสารสกัด CBD,ปลูกกัญชา,ลีโอ หยู,เปิดฟ้าส่องโลก,นิติการุณย์ มิ่งรุจิราลัย